Document ID: 32000R2774

Kommissionens forordning (EF) nr. 2774/2000
af 18. december 2000
om suspendering af meddelelse af nye kontrakter i vinsektoren
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Kommissionens forordning (EF) nr. 1623/2000 af 25. juli 2000 om gennemførelsesbestemmelser til Rådets forordning (EF) nr. 1493/1999 om den fælles markedsordning for vin for så vidt angår markedsmekanismer(1), ændret ved forordning (EF) nr. 2409/2000(2), særlig artikel 63, stk. 6, og
ud fra følgende betragtninger:
(1) I artikel 63 i forordning (EF) nr. 1623/2000 fastsættes gennemførelsesbestemmelserne for ordningen for destillation af de i artikel 29 i Rådets forordning (EF) nr. 1493/1999(3) omhandlede vine. Det drejer sig om tilskudsberettiget og frivillig destillation, der har til formål at støtte vinmarkedet og fremme fortsat forsyning af konsumalkoholsektoren, som traditionelt anvender denne form for alkohol. Derfor indgår vinproducenterne og destillationsvirksomhederne kontrakter, som medlemsstaterne to gange om måneden meddeler Kommissionen.
(2) I stk. 6 i ovennævnte artikel defineres betingelserne for, hvordan Kommissionen griber ind i forbindelse med godkendelsen af kontrakterne ved at fastsætte en enhedsprocentsats og/eller suspendere meddelelsen af nye kontrakter. Disse betingelser foreligger navnlig, hvis der er tale om overskridelse eller risiko for overskridelse af de disponible budgetmidler og af afsætningsmulighederne for alkohol.
(3) På grundlag af de mængder vin, for hvilke de nye destillationskontrakter, som medlemsstaterne har meddelt Kommissionen den 5. december 2000, er indgået, konstaterer Kommissionen, at der uden intervention vil blive tale om overskridelse af budgetmidlerne. Derfor bør meddelelsen af ny kontrakter suspenderes -
UDSTEDT FØLGENDE FORORDNING:
Artikel 1
Meddelelsen til Kommissionen af nye kontrakter i henhold til artikel 63, stk. 4, i forordning (EF) nr. 1623/2000 suspenderes indtil 31. august 2001.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 18. december 2000.

Labels: 11
17
6